এই শতাব্দীর প্রথম দিকে ভারতে web blog চালু হলেও আমার কাছে ব‍্যপারটা পরিচিতি লাভ করে একসময় বাংলাদেশে মৌলবাদীদের হাতে একের পর এক blogger খুনের ঘটনার খবরে । এরপর সময়ের সাথে সাথে ভারতে blogging বেশ জনপ্রিয়তা লাভ করে । বর্তমানে অবশ্য সবকিছুই blog বলে উল্লিখিত হয়, তা সে youtube হোক বা face book page । তবুও blog বলতেই যে ধারণাটা মনের মধ্যে প্রথমেই ভেসে ওঠে তা হল কোন নির্দিষ্ট বিষয়ের ওপর সুনির্দিষ্ট তথ্য নির্ভর ভাব গম্ভীর সচেতন লেখা বা আলোচনামূলক নিবন্ধ । সেই দিক থেকে দেখতে গেলে আমার এই blog কিছুটা ব‍্যতিক্রমী । Blog এর নামকরনেই হয়ত তার ইঙ্গিত মেলে । কোন নির্দিষ্ট বিষয়ের ওপর ভাবগম্ভীর আলোচনা নয়, বরঞ্চ বিভিন্ন বিষয় সম্পর্কে স্বাধীন চিন্তার প্রতিফলন, কিছুটা ব‍্যঙ্গ এবং কৌতুকের মোড়কে পরিবেশনই এই blog এর প্রধান উদ্দেশ্য । আপাত দৃষ্টিতে ছাইপাঁশ লেখা মনে হলেও ভাবনার ক্ষেত্রে তা একেবারে নিরাশ করবে না বলেই আমার বিশ্বাস ।।